《仙官峰》
宋代·萧振

横北势岩岩，光摇斗极寒。当年为道士，何日转仙官。

结得云霞伴，从他龙虎蟠。凭君长镇压，魑魅敢相干。

作者简介：（1086—1157）宋温州平阳人，字德起。徽宗政和八年进士。历信州仪曹、婺州兵曹。以执政荐，拜监察御史，擢侍御史。累官敷文阁待制、知成都府。因素与秦桧不协，为桧讽御史所劾，谪池阳。桧死，复还成都，加敷文阁学士。在蜀一切以宽治，威行惠孚。卒于府治。有文集。